stanford-oval/wikipedia huggingface dataset:
Jayme & Ratalahti

Jayme & Ratalahti on Yhdysvalloissa 1960-luvun alusta 1990-luvun loppuun toiminut suoramarkkinoinnin suunnittelijapari, joka tuli tunnetuksi kymmenistä menestyksekkäistä aikakauslehtien tilauskampanjoista, erityisesti uusien aikakauslehtien lanseerauksista. Sen jäsenet olivat Pittsburghistä kotoisin oleva copywriter Bill Jayme (n. 1926–2001) ja hänen elämänkumppaninsa, Suomessa syntynyt art director Heikki Ratalahti. Vuonna 1990 he laskivat saaneensa aikaan lähes 300 miljoonaa aikakauslehtitilausta. Heidän asiakkainaan ovat olleet muun muassa Business Week, New York, Smithsonian sekä Mother Jones -vaihtoehtokulttuurilehti, jonka Jayme ja Ratalahti nimesivät mieleenjäävästi irlantilaisen aktivistin Äiti Jonesin mukaan kustantajan ehdottaman nimen ”New Dimensions” sijasta.
William North Jayme valmistui Princetonin yliopistosta ja yritti saada toimittajan töitä New Yorkista. Niiden sijaan hänelle tarjottiin töitä Time-lehtiyhtiön levikkimarkkinointiosastolta, jossa hänen kykynsä taitavana suoramainoskirjeen kirjoittajana tulivat pian esiin. Hänen ensimmäisenä työvuonnaan kirjoittama kirjeteksti Life-lehden tilausten myymiseksi pysyi käytössä läpi 1950-luvun, vaikka kirjetekstejä testattiin ja kehitettiin jatkuvasti parempien tilauslukujen toivossa. Jayme työskenteli jonkin aikaa CBS-yhtiössä ja McCann-Erickson-mainostoimistossa, kunnes vietti ensin vuoden Euroopassa ja jäi freelanceriksi vuonna 1958. Hänen ensimmäinen toimeksiantonsa oli korvata uudistuneen Esquire-miestenlehden vuosia käytössä ollut suoramainoskirje. Siitäkin tuli suuri menestys.
Jayme tapasi vuonna 1962 Heikki Ratalahden, suomalaisen kirjakauppiasperheen pojan joka oli saanut harjoittelupaikan Doubleday-kustantamon kirjakaupasta New Yorkissa. Heistä tuli elämänkumppanit ja työtoverit lähes 40 vuodeksi. He uudistivat suoramarkkinoinnin suunnittelua samaan tapaan kuin Bill Bernbach oli aiemmin kehittänyt mediamainonnan tekoprosessia. Aiemmin tekstit oli tehty ensin, ja sitten taitettu ja kuvitettu ne erillisenä prosessina. Jayme ja Ratalahti alkoivat työskennellä tiiviinä työparina kuin suunnittelijaparit ensin Bernbachin DDB:ssä ja sitten useimmissa muissakin  mainostoimistoissa.
Jayme ja Ratalahti vieroksuivat monia suoramarkkinointilähetysten sekaviksi tekeviä tekniikoita, kuten erillisiä kyllä- ja ei-vastauskuoria, ja luottivat sen sijaan vastaanottajien älykkyyteen. Yhdeksi heidän tunnusmerkikseen tuli kirjekuoren päällä oleva kiinnostava arvoitus tai kysymys, kuten Psychology Today -lehden kampanjassa ”Suljetko kylpyhuoneen oven silloinkin, kun olet yksin kotona?”.
Jayme ja Ratalahti muuttivat vuonna 1970 kotinsa ja toimistonsa New Yorkista Kaliforniaan, ensin San Franciscoon ja sitten Sonoman alueelle. He lopettivat työnteon 1996, ja Bill Jayme kuoli toukokuussa 2001.
Suoramarkkinoinnin tietoteoksessaan Commonsense Direct and Digital Marketing Drayton Bird kutsuu Bill Jaymea Yhdysvaltain parhaaksi suoramarkkinoinnin kirjoittajaksi. Hän ja Ratalahti saivat monia alan palkintoja, kuten vuonna 1989 Direct Marketing Creative Guildin korkeimman tunnustuksen, John Caples International Awardin.
Joka päivä ja joka ikinen yö

| ”Joka päivä ja joka ikinen yö” Eppu Normaali |
| --- | --- | --- |

Singlen tiedot
 Albumilta: Valkoinen kupla
 Julkaistu: helmikuu 1987
 Tuottaja(t): Mikko Syrjä
 Tyylilaji: suomirock
 Kesto: 08.44
 Levy-yhtiö: Poko Rekords
Listasijoitukset
  Suomen virallinen lista: 4. (2/1987)
Eppu Normaalin muut singlet
| ”Vuonna ’85” 1986 | ”Joka päivä ja joka ikinen yö” 1987 | ”Afrikka, sarvikuonojen maa” 1988 |
Joka päivä ja joka ikinen yö on suomalaisen rock-yhtye Eppu Normaalin kappale. Se julkaistiin ensimmäistä kertaa albumilla Valkoinen kupla ja singlenä helmikuussa 1987. Vuonna 2009 Sarah Kivi lauloi oman versionsa kappaleesta elokuvassa Jos rakastat. Vuonna 2011 kappaleesta julkaistiin akustiseen muotoon sovitettu versio Eppu Normaalin akustisella Mutala-kokoelmalevyllä .
Singlejulkaisu > 7" single

A-puoli
Joka päivä ja joka ikinen yö – 4.42
B-puoli
Musiikillishygieeninen lausunto – 4.02
Aiheesta muualla

Discogs
Jarmo (EP)

| Jarmo Pertti Kurikan Nimipäivät |
| --- | --- | --- |

EP-levyn tiedot
 Äänitetty : 2013
 Studio : Studio Valo, Helsinki
 Julkaistu: 20. marraskuuta 2013
 Formaatti: 7"
 Tyylilaji: punk rock
 Levy-yhtiö: Airiston punk-levyt Punk & Pillu
Muut kannet
   EP:n brittiversion kansi.
Pertti Kurikan Nimipäivien muut julkaisut
| Asuntolaelämää 2012 | Jarmo 2013 | Mongoloidi 2014 |
Jarmo on marraskuussa 2013 ilmestynyt Pertti Kurikan nimipäivien EP-levy. JT Classics julkaisi sen vuonna 2014 myös Britanniassa.
Kappaleet

Multa vietiin hammasharja
Häirikkö-Toni
Mä en tarvi mitään
Tarkkailija
Johnsons Air

| Johnsons Air |
| --- | --- |
 IATA:    –  ICAO: JON 
Kutsukoodi:  Johnsons Air
Perustettu:  1996
Laivaston koko:  7
Solmukohdat:  Kotokan kansainvälinen lentoasema
Kotipaikka:  Accra, Ghana
Johnsons Air oli ghanalainen rahtilentoyhtiö, joka on perustettiin vuonna 1996. Yhtiöllä oli Boeing- ja Douglas DC-8 -koneita.
Lentoyhtiön päälentokenttä oli Kotokan kansainvälinen lentoasema Ghanan pääkaupungissa Accrassa.
Laivasto

maaliskuussa 2007
3 kpl Douglas DC-8-63CF
aiemmin käytössä olleita
Boeing 707-320C
Douglas DC-8-62
Douglas DC-8-63F
Johnsons Airin Douglas DC-8-62F.
Juan Bautista Topete

| Juan Bautista Topete |
| --- | --- |
 Juan Bautista Topete, Rafael Monleón y Torresin maalaama postuumi muotokuva.
Espanjan pääministeri
 27. joulukuuta 1870 – 4. tammikuuta 1871  
Monarkki:  Amadeus I
Edeltäjä:  Juan Prim
Seuraaja:  Francisco Serrano
Henkilötiedot
Syntynyt: 24. toukokuuta 1821 Tlacotalpan, Meksiko
Kuollut: 31. lokakuuta 1885 (64 vuotta) Madrid, Espanja
Tiedot
Puolue:  Perustuslaillinen puolue
 Nimikirjoitus
Juan Bautista Topete y Carballo (24. toukokuuta 1821 Tlacotalpan, Meksiko – 31. lokakuuta 1885 Madrid) oli espanjalainen amiraali, joka osallistui vuoden 1868 vallankumoukseen.
Topete toimi laivaston komentajana Espanjan–Marokon sodassa vuonna 1860. Vuodesta 1867 hän palveli kontra-amiraalin arvoisena Cádiziin sijoitetun laivastoeskaaderin komentajana. Syyskuussa 1868 Topete ryhtyi yhdessä eräiden muiden kanssa johtamaan vallankumoukseksi paisunutta kapinaa, jolla kuningatar Isabella II syrjäytettiin. Lokakuussa 1868 perustetussa uudessa väliaikaisessa hallituksessa hän toimi meriministerinä vuoteen 1871 asti, ja oli uudelleen samassa tehtävässä lyhytaikaisesti vuosina 1872 ja 1874. Topete tuki ranskalaista Montpensierin herttuaa Antoine d’Orléansia Espanjan uudeksi kuninkaaksi. Topete vetäytyi politiikasta Alfonso XII:n noustua valtaistuimelle vuonna 1875.
Jarlsberg (sanomalehti)

| Jarlsberg |
| --- | --- |

Entiset nimet:  Holmestrandsposten (1843–1902)
Lehtityyppi:  paikallislehti
Kustantaja:  Amedia
Levikki:  4 442 (2020)
Perustettu:  1991 (edeltäjä 1843)
Päätoimittaja:  Pål Nordby
Kotikunta:  Holmestrand
Kotimaa:  Norja
Ilmestymistiheys:  ti, to ja la
Kieli:  norja
Aiheesta muualla
Kotisivu
Jarlsberg on norjalainen vuonna 1991 perustettu paikallislehti, jonka kotikunta on Holmestrand. Sen edeltäjä oli vuonna 1843 perustettu Holmestrandsposten, vuodesta 1903 nimeltään Jarlsberg, joka meni konkurssiin vuonna 1982. Lehti ilmestyy kolmesti viikossa ja kuuluu Amedia-konserniin.
Aiheesta muualla

Lehden verkkosivut (norjaksi)
Jiang Yuyuan

| Mitalit | Mitalit | Mitalit |  |
| --- | --- | --- | --- |
|  Jiang vuonna 2008. |  Jiang vuonna 2008. |  Jiang vuonna 2008. |  |
Maa:   Kiina
Naisten telinevoimistelu
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Hopeaa | Stuttgart 2007 | joukkuekilpailu |  |
|  Hopeaa | Rotterdam 2010 | neliottelu |  |
|  Pronssia | Rotterdam 2010 | joukkuekilpailu |  |
|  Pronssia | Tokio 2011 | joukkuekilpailu |  |
| Aasian kisat  | Aasian kisat  | Aasian kisat  |  |
|  Kultaa | Kanton 2010 | joukkuekilpailu |  |
Jiang Yuyuan (kiin. 江 钰源, Jiāng Yùyuán, s. 1. marraskuuta 1991 Liuzhou, Guangxi) on kiinalainen telinevoimistelija, olympiavoittaja ja Aasian kisojen kultamitalisti.
Jiang kuului Kiinan joukkuekilpailun olympiakultaa voittaneeseen joukkueeseen Pekingissä 2008. Permannon yksilökilpailussa hän oli neljäs, neliottelussa kuudes, eritasonojapuilla yhdeksäs ja puomilla 15:s. MM-kilpailuista Jiang on voittanut neljä mitalia, ja Aasian kisoista hänellä on yksi kultamitali Kantonista 2010.
Jon Henrik Fjällgren

Jon Henrik Fjällgren vuonna 2019.
Jon Henrik Mario Fjällgren (alk. Montoya, s. 26. huhtikuuta 1987 Cali, Kolumbia) on ruotsinsaamelainen laulaja ja joikaaja.
Fjällgren syntyi Kolumbiassa ja asui elämänsä ensimmäiset kuukaudet intiaanikylässä, ennen kuin hän joutui lastenkotiin. Puolen vuoden ikäisenä hänet adoptoitiin saamelaiseen poronkasvattajaperheeseen Härjedalenin Mittådalenissa. Päiväkoti-ikäisenä hän aloitti pianonsoiton ja laulamisen, sekä myöhemmin joikaamisen. 16-vuotiaana hän nauhoitti myös levyn Onne vielle.
Vuonna 2014 Fjällgren voitti Talang Sverige -kilpailun ja julkaisi debyyttialbuminsa Goekseghin. Vuonna 2015 hän sijoittui toiseksi Melodifestivalenissa kappaleella ”Jag är fri (Manne leam frijje)”. Vuoden 2017 Melodifestivalenissa hän sijoittui kolmanneksi kappaleella "En värld full av strider (Eatneme gusnie jeenh dåaroeh)".
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivut (ruotsiksi)
Juho Walve

Johannes Varis, kirjailijanimi Juho Walve (5. helmikuuta 1856 Rautalampi – 22. joulukuuta 1926) oli suomalainen kansakoulunopettaja ja kirjailija.
Variksen isä oli torppari Otto Varis. Hän kävi 1875–1879 Jyväskylän seminaarin valmistuen sieltä kansakoulunopettajaksi.
Teoksia

Opetuksia lapsille enkeleistä, kirjoitti J. W.    Suomen luth. evank.-yhdistys, Helsinki 1884, 4. painos 1912
Abrahamin joulu-ilo.   1886
Kun ollaan Kuopiossa : runo, 14 säkeistöä, Savolaisen laulun säveleellä. K. Malmström, Kuopio 1900
Kolme esitelmää palvelijoille, kirjoittajat Maria Elisabeth Friberg, Juho Walve ja Vihtori Lähde. Raittiuden ystävien kirjasia 67.      Lilius ja Hertzberg, Helsinki 1901, Raittiuden ystävät, Hämeenlinna 1902
Abrahamin joulu-ilo ja pastorin pikku-karitsat.     Suomen luth. evank.-yhdistys, Helsinki 1904
Mitä saavat lapset oppia ja uskoa Jeesuksen seimellä? : joulusaarna lapsille.     Suomen luth. evank.-yhdistys, Helsinki 1905
Jeesus siunaa lapsia : esitelmä lapsille, kirjoittanut J. W.   3. painos Suomen luth. evank.-yhdistys, Helsinki 1909
Johannes Kastajan skiitta

Johannes Kastajan skiitta voi viitata seuraaviin skiittoihin eli sivuluostareihin:
Johannes Kastajan skiitta, Ivíronin luostarin skiitta, Athos, Kreikka
Johannes Kastajan skiitta, Suuren lavran skiitta, Athos, Kreikka
Johannes Kastajan skiitta, Valamo, Venäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Johannes Kastajan skiitta”, voi hakea sivunnimihaulla, laajalla sivunnimihaulla tai tekstihaulla.
Johannes Kastajan luostari

Johannes Kastajan luostari voi viitata seuraaviin luostareihin:
Johannes Kastajan luostari, luostari Loúsioksen rotkossa Arkadiassa Kreikassa
Johannes Kastajan luostari, luostari Vóreia Kynourían kunnassa Arkadiassa Kreikassa
Johannes Kastajan mestaus

| Johannes Kastajan mestaus |
| --- | --- |

Nimi:  Johannes Kastajan mestaus
Tekijä:  Caravaggio
Valmistumisvuosi:  1608
Taiteenlaji:  öljymaalaus kankaalle
Korkeus:  361 cm
Leveys:  520 cm
Sijainti:  Pyhän Johanneksen katedraali
Paikkakunta:  Valletta, Malta
Koordinaatit:  35°53'52.01"N, 14°30'46.01"E
Johannes Kastajan mestaus on italialaisen Caravaggion vuonna 1608 valmistunut öljymaalaus. Se on Caravaggion suurin maalaus ja ainoa, jonka hän on signeerannut.
Teoksen tilasi Caravaggiolta Johanniittain ritarikunnan suurmestari Alof de Wignacourt Pyhän Johanneksen katedraalin alttaritauluksi. Teos on yhä esillä kyseisessä katedraalissa Maltan pääkaupungissa Vallettassa.
Johannes Kastajan kirkko

| Johannes Kastajan kirkko |
| --- | --- |

Sijainti:  provulok Dmytrova 2, Kertš, Krimin autonominen tasavalta, Ukraina
Koordinaatit:  45°21′5″N, 36°28′33″E
Kirkkokunta:  Ukrainan ortodoksinen kirkko – Moskovan patriarkaatti
Hiippakunta:  Feodosijan hiippakunta
Tyylisuunta:  Bysantin arkkitehtuuri
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Johannes Kastajan kirkko (ukr. Церква Іоанна Предтечі, Tserkva Ioanna Predtetši) on Moskovan patriarkaatin Ukrainan ortodoksisen kirkon Feodosijan hiippakunnan kirkko Kertšin kaupungissa Krimillä Ukrainassa. Se sijaitsee kaupungin historiallisessa keskustassa meren rannalla Kertšinsalmen rannalla lähellä muinaista satamaa. Kirkko on ainoa hyvin säilynyt bysanttilaista arkkitehtuuria edustava kirkko Ukrainassa.
Kirkon paikalla oli 500–700-luvulla basilika, ja nykyisessä kirkossa on käytetty joitakin sen rakenteita. Nykyisen kirkon rakennusajankohdasta ei ole tarkkaa tietoa: sen arvioidaan tyylinsä perusteella olevan rakennettu 1200–1300-luvulla, mutta on myös arvioitu, että se rakennettiin 800–900-luvulla ja uudelleenrakennettiin 1300–luvulla. Osmanivallan aikana 1600-luvulla kirkon seiniä paksunnettiin. Vuonna 1834 kirkon eteishalli purettiin ja korvattiin isommalla. Vuonna 1842 rakennettiin kellotorni ja vuonna 1845 sivualttari. Vuosina 1892 ja 1896 kirkkoa korjattiin. Vuonna 1937 rakennettiin varasto. Vuonna 1938 kirkko luovutettiin paikalliselle museolle uskonnonvastaiseksi näyttelykohteeksi. Kertšin natsimiehityksen aikana kirkko toimi taas kirkkona. Vuonna 1963 kirkko tunnustettiin Ukrainan SNT:n tasavallallisesti merkittäväksi monumentiksi, ja vuosina 1965–1980 sitä restauroitiin arkkitehti Jevhenija Lopušynskan johdolla. Vuonna 1990 kirkko luovutettiin Moskovan patriarkaatin Ukrainan ortodoksiselle kirkolle ja vihittiin kirkoksi.
Johnsonin piirikunta (Wyoming)

Johnsonin piirikunta (engl. Johnson County) on Yhdysvaltojen Wyomingin osavaltiossa sijaitseva piirikunta. Sen väkiluku oli 8 445 vuonna 2019. Piirikunnan hallintokeskus ja väkiluvultaan suurin paikkakunta on Buffalon kaupunki. Piirikunta perustettiin 8. joulukuuta 1875.
Aiheesta muualla

Kuvia tai muita tiedostoja aiheesta Johnsonin piirikunta (Wyoming) Wikimedia Commonsissa
Wyomingin osavaltio
| --- | --- |
Piirikunnat:   Albany  Big Horn  Campbell  Carbon  Converse  Crook  Fremont  Goshen  Hot Springs  Johnson  Laramie  Lincoln  Natrona  Niobrara  Park  Platte  Sheridan  Sublette  Sweetwater  Teton  Uinta  Washakie  Weston 
Kaupungit:   Buffalo  Casper  Cheyenne (pääkaupunki)  Cody  Douglas  Evanston  Gillette  Green River  Kemmerer  Lander  Laramie  Newcastle  Powell  Rawlins  Riverton  Rock Springs  Sheridan  Torrington  Worland 
Kunnat (town):   Afton  Albin  Alpine  Baggs  Bar Nunn  Basin  Big Piney  Burlington  Burns  Byron  Chugwater  Clearmont  Cokeville  Cowley  Dayton  Diamondville  Dixon  Dubois  East Thermopolis  Edgerton  Elk Mountain  Encampment  Evansville  Fort Laramie  Frannie  Glendo  Glenrock  Granger  Greybull  Guernsey  Hanna  Hartville  Hudson  Hulett  Jackson  Kaycee  Kirby  La Barge  La Grange  Lingle  Lost Springs  Lovell  Lusk  Lyman  Manderson  Manville  Marbleton  Medicine Bow  Meeteetse  Midwest  Mills  Moorcroft  Mountain View  Opal  Pavillion  Pine Bluffs  Pinedale  Pine Haven  Ranchester  Riverside  Rock River  Rolling Hills  Saratoga  Shoshoni  Sinclair  Star Valley Ranch  Sundance  Superior  Ten Sleep  Upton  Thayne  Van Tassell  Wamsutter  Whatland  Wright  Yoder
Juho Vuorinen

Johan (Juho) Vuorinen (30. lokakuuta 1843 – 25. lokakuuta 1946 Lieto) oli suomalainen kansakoulunopettaja.
Vuorinen aloitti opintonsa Ilmajoen sunnuntaikoulussa ja Vaasan lukkarikoulussa mutta hän siirtyi sitten 1863 Jyväskylän seminaariin saaden sieltä päästötodistuksen 1868 ensimmäisten valmistuneiden opettajien joukossa.
Vuorinen oli toiminut kiertokoulumestarina Kurikassa jo ennen opettajaksi valmistumistaan. Seminaarista päästyään hän oli Ilmajoen ensimmäisen kansakoulun opettajana vuoteen 1883 saakka, jolloin hän siirtyi opettajaksi Turun kaupungin suomenkieliseen kansakouluun. Vuorinen toimi samalla voimistelun opettajana Turun klassillisessa lyseossa. Vuorinen toimi opettajana vuoteen 1906 saakka jääden silloin eläkkeelle. Hän kirjoitti lyhyen suomenkielen kieliopin, josta julkaistiin yli 10 painosta.
Vuorinen vietti 95-vuotispäiviään Taivassalossa lokakuussa 1938 ja 100-vuotispäiviään Liedossa lokakuussa 1943. Vielä vuonna 1942 hän teki 99-vuotiaana 6 mottia halkoja kaataen itse puut. Kun Vuoriselta kysyttiin oliko entinen aika ihmisineen ja oloineen hänen mielestään parempi kuin nykyinen aika vastasi hän: Ei missään suhteessa. En ole koskaan hyväksynyt sitä, että puhutaan "vanhoista kulta-ajoista", sillä nykyiset olot ovat mielestäni joka suhteessa paljon paremmat.
Juho Vuorinen kuoli lähes 103-vuotiaana Liedossa lokakuussa 1946.
Julkaisuja

Lyhykäinen suomen kielioppi: kansakoulun alhaisemmille osastoille; lyhentäin herra Länkelän kieliopin mukaan laatinut J. W.  Johan Wuorinen, Ilmajoki 1875, 2. parannettu ja lisätty painos Weilin ja Göös, Jyväskylä 1876, 4. korj. painos 1880, 5. lisätty painos 1882, 6. lisätty painos 1884, 7. lisätty painos 1890, 8. lisätty painos 1892
John Barnes (kirjailija)

John Barnes (s. 1957) on yhdysvaltalainen tieteiskirjailija, jonka teokset usein tutkailevat henkilökohtaisen moraalisen vastuun kysymyksiä laajemmassa yhteiskunnallisessa viitekehyksessä. Sosiaalikriittinen lähestymistapa nivoutuu usein hänen teostensa juonikehitelmiin. Hänen A Million Open Doors -teokseen pohjautuva sarjansa herättelee vakavia kysymyksiä globalisaation vaikutuksesta eristäytyneisiin yhteisöihin. Barnes on teatteritieteen tohtori ja hän opetti kyseistä oppialaa useita vuosia Coloradossa, jossa asuu edelleen.[lähde? ]
Barnes on ollut kolmesti naimisissa. Hänen toinen vaimonsa oli kirjailija Kara Dalkey.[lähde? ]
Palkinnot

Nebula-palkinto, ehdokas parhaaksi romaaniksi (1992) : Orbital Resonance
Nebula-palkinto, ehdokas parhaaksi romaaniksi (1993) : A Million Open Doors
Hugo-palkinto, ehdokas parhaaksi romaaniksi (1995) : Mother of Storms
Nebula-palkinto, ehdokas parhaaksi romaaniksi (1996) : Mother of Storms
Aiheesta muualla

Barnes occasional blog through the Amazon Connect program
Review, The Sky So Big and Black and The Duke of Uranium
Meta-review, Gaudeamus
Review, Finity
Jan Bulis

| Jan Bulis> Henkilötiedot |
| --- | --- |
Syntynyt: 18. maaliskuuta 1978 (ikä 46) Pardubice, Tšekkoslovakia
Kansalaisuus:   Tšekki
Jääkiekkoilija
Pelipaikka:  keskushyökkääjä
Maila:  vasen
Pituus:  183 cm
Paino:  95 kg
Pelaajaura
Pääsarjaura:  1997–2015
Seurat:  Washington Capitals (NHL)   Portland Pirates (AHL)   Montreal Canadiens (NHL)   HC Pardubice (ČEL)   Vancouver Canucks (NHL)   HK Atlant (KHL)   Traktor Tšeljabinsk (KHL)
NHL-varaus:  43. varaus, 1996 Washington Capitals
Jan Bulis (s. 18. maaliskuuta 1978 Pardubice, Tšekkoslovakia) on tšekkiläinen entinen jääkiekkoilija, pelipaikaltaan keskushyökkääjä. Hän pelasi urallaan yhdeksän kautta NHL-liigassa ja seitsemän kautta KHL-liigassa. Hän voitti urallaan Tšekin mestaruuden, olympiapronssia ja MM-hopeaa.
Pelaajaura

Bulis aloitti uransa Pohjois-Amerikan juniorisarja OHL:ssä Barrie Coltsissa kaudella 1995–1996. Washington Capitals varasi Bulisin toisella kierroksella numerolla 43. vuoden 1996 NHL:n varaustilaisuudessa. Hän teki seuraavalla kaudella 42 maalia ja yhteensä 103 tehopistettä.
Kaudeksi 1997–1998 Bulis siirtyi Washington Capitalsin organisaatioon. Hän pelasi debyyttikaudellaan NHL:ssä 48 ottelua, joissa syntyi tehot 5+11=16. Seuraavalla kaudella hän pelasi NHL:ssä 38 ottelua, joissa syntyi oivat tehot 7+16=23. Kausi 1999–2000 oli Bulisille ensimmäinen täysi kausi NHL:n puolella. Hän teki 56 ottelussa 31 tehopistettä. Kaudella 2000–2001 hän ehti pelaamaan Washingtonissa 39 ottelua ennen kauppaamista Richard Zedníkin ja ensimmäisen kierroksen varausvuoron kanssa Montreal Canadiensiin vaihdossa Dainius Zubrusiin, Trevor Lindeniin ja toisen kierroksen varausvuoroon.
Kausi 2001–2002 oli Bulisille pienoinen pettymys, kun hän teki 19 tehopistettä. Kaudella 2002–2003 Bulis teki piste-ennätyksensä NHL:ssä tehot 16+24=40 ja oli joukkueen neljänneksi paras pistemies. NHL:n työsulkukauden 2004–2005 ajaksi hän pelasi ensimmäisen kerran kotimaansa Tšekin sarjassa, HC Pardubicen paidassa. Bulis teki 45 ottelussa tehot 24+25=49 ja voitti sarjan mestaruuden.
Kaudeksi 2005–2006 Bulis palasi NHL:ään Montreal Canadiensiin. Hän teki kaudella uransa ennätystehot, 73 ottelussa syntyneet 20+20=40 pistettä. Tammikuussa 2006 pelatussa ottelussa Philadelphia Flyersia vastaan Bulis teki neljä maalia neljällä laukauksellaan kohti maalia. Heinäkuussa 2006 Bulis siirtyi vapaana agenttina yksivuotisella sopimuksella Vancouver Canucksiin. Hän ei saanut kauden 2006–2007 (tehot 12+11=23) jälkeen sopimusta NHL:stä.
Kaudeksi 2007–2008 Bulis siirtyi Venäjän superliigassa pelaavaan HK Atlantiin ja teki 57 ottelussa tehot 17+31=48. Seuraava kausi 2008–2009 oli loukkaantumisten säväyttämä ja Bulis pelasi vain 35 ottelua tehoilla 9+8=17. Kaudella 2009–2010 hän pelasi 56 ottelua tehopistein 25+18=43 ja seuraavalla kaudella 42 ottelua tehopistein 14+15=29. Kaudeksi 2011–2012 Bulis siirtyi Traktor Tšeljabinskiin. Bulis pelasi neljä kautta Tšeljabinskissa ja lopetti pelaajauransa kauden 2014–2015 jälkeen.
Pelaajaura > Maajoukkueura

| Mitalit> Maa:   Tšekki.Miesten jääkiekko. Olympialaiset  | Mitalit> Maa:   Tšekki.Miesten jääkiekko. Olympialaiset  | Mitalit> Maa:   Tšekki.Miesten jääkiekko. Olympialaiset  | Maa:   Tšekki> Miesten jääkiekko. |
| --- | --- | --- | --- |
|  Pronssia | Torino 2006 | jääkiekko |  |
| MM-kilpailut  | MM-kilpailut  | MM-kilpailut  |  |
|  Hopeaa | Latvia 2006 | jääkiekko |  |
Joulukuussa 2005 Bulis nimettiin Tšekin joukkueeseen Torinon talviolympialaisiin 2006. Turnauksessa Bulis pelasi ensimmäiset maaottelunsa Tšekin paidassa ja voitti pronssia. Hän pelasi myös saman vuoden MM-kilpailuissa Latviassa ja voitti hopeaa.
Aiheesta muualla

Jan Bulis The Internet Hockey Databasessa (englanniksi)
John Dingell

| John Dingell |
| --- | --- |

Yhdysvaltain edustajainhuoneen jäsen Michiganista
 13. joulukuuta 1955 – 3. tammikuuta 2015  
Edeltäjä:  John Dingell Sr.
Seuraaja:  Debbie Dingell
Henkilötiedot
Syntynyt: 8. heinäkuuta 1926 Colorado Springs, Colorado, Yhdysvallat
Kuollut: 7. helmikuuta 2019 (92 vuotta) Dearborn, Michigan, Yhdysvallat
Puoliso:  Helen Henebry (1952–1972) Debbie Insley (1981–)
Lapset:  4
Tiedot
Puolue:  demokraatit
 Nimikirjoitus
John David Dingell Jr. (8. heinäkuuta 1926 Colorado Springs, Colorado, Yhdysvallat – 7. helmikuuta 2019) oli yhdysvaltalainen demokraattisen puolueen poliitikko. Hän istui Yhdysvaltain edustajainhuoneessa Michiganista vuodesta 1955 vuoteen 2015[lähde? ].
Dingellistä tuli Yhdysvaltain kongressin historian pitkäaikaisin jäsen kesäkuussa 2013 ylittäessään aiemman, Robert Byrdin nimissä olleen ennätyksen.
Dingell valmistui juristiksi vuonna 1952 Georgetownin yliopistosta Washington DC:ssä. Hänen isänsä John Dingell Sr. istui edustajainhuoneen jäsenenä vuosina 1933–1955.
Jianshe

Jianshen valmistama mönkijä
Chongqing Jianshe Motorcycle Co., Ltd (kiin. 重庆建设摩托车股份有限公司) on kiinalainen valtio-omisteinen yritys, joka valmistaa etupäässä moottoripyöriä ja kompressoreita ajoneuvojen ilmastointilaitteisiin. Sen pääkonttori sijaitsee Chongqingissä ja sillä on noin 5 000 työntekijää.
Yrityksen juuret ovat Hubein maakunnan Hanyangiin vuonna 1889 perustetussa asetehtaassa. Tehdas siirrettiin Chongqingiin vuonna 1939 ja moottoripyörien valmistus siellä aloitettiin vuonna 1980. Vuodesta 1982 Jianshe on tehnyt yhteistyötä japanilaisen Yamahan kanssa.
Aiheesta muualla

Yrityksen internetsivut (kiinaksi)
Yrityksen internetsivut (Arkistoitu – Internet Archive) (englanniksi)